Author: david.martinak
Last saved by: Lapínová Jana
Company: MSVVaSSR

Správa zo zahraničnej pracovnej cesty

1.	Účastník  ZPC:

Titul, meno a priezvisko: | Mgr. Jana Lapínová

Pracovisko:

Sekcia štrukturálnych fondov, Odbor riadenia programov ESF
Ministerstvo školstva, vedy, výskumu a športu SR, Stromová 1, 813 30 Bratislava

Pracovné zaradenie: | Hlavný štátny radca
Znalosť jazykov: | AJ/C2
2.	Zahraničná pracovná cesta:
Štát: | Poľsko
Mesto: | Krakov
Vykonaná v doch: | 28.09.-29.09. 2015
Prijímajúca organizácia: | Ministerstvo infraštruktúry a rozvoja Poľskej republiky
Účel cesty: | Konferencia - 'EVALUATION OF COHESION POLICY'
Spôsob financovania: | Cestovné a pobytové náklady hradí MŠVVŠ SR
3.	Rámcový program pobytu:

27.09.2015 | Odlet z Viedne do Krakova

28.09.2015
29.09.2015

Celodenná účasť na konferencii: 09,00 – 16,00
Celodenná účasť na konferencii: 09,00 – 16,00 a večer odlet z Krakova do Viedne

4.	Stručný priebeh konferencie
Konferenciu organizovalo poľské Ministerstvo infraštruktúry a rozvoja, Poľská agentúra rozvoja podnikania a Poľská 'Evaluation society'. Výročná už v poradí jedenásta evaluačná konferencia je považovaná za jednu z najvplyvnejších iniciatív zameraných na rozvoj hodnotiacej kapacity na národnej i európskej úrovni. 
Hlavným cieľom konferencie bolo prediskutovať a vymeniť si poznatky a skúsenosti v problematike hodnotenia kohéznej politiky v období 2007 – 2013 a čeliace výzvy hodnotenia v období 2014-2020; podporovať teóriu, prax a využitie hodnotenia vysokej kvality; spájať akademikov, tvorcov politík ponúknutím platformy, ktorá integruje príslušné disciplíny, partnerov a odvetvia; a podporovať šírenie dobrej praxe a odbornej spolupráce.

Prvý deň (28.09.2015)
Prvý deň sa prezentácie zamerali na ex-post hodnotenie kohéznej politiky 2007-2013 v 4 oblastiach (prezentované v 4 blokoch): 
•	Výsledky hodnotenia s použitím ekonomických modelov
•	Ľudský kapitál 
•	Inovácie a podpora podnikania
•	Regionálny rozvoj
Postupne prezentovali svoje skúsenosti: zástupkyňa Európskej komisie Jeanette Monier (ESF 2007-2013 Ex-post hodnotenie: Investície do ľudského kapitálu a následne ESF 2007-2013 Ex-post hodnotenie: Podpora integrácie znevýhodnených skupín na trhu práce a do spoločnosti); zástupkyňa poľského Laboratory for Social Research Sp. z o. o. and Primus Ewa Kusideł (Vyhodnotenie plnenia hlavných cieľov Operačného programu Ľudské zdroje a vplyv ESF na výsledky dosiahnuté v konkrétnych oblastiach podpory Programu); zástupca BGI Consulting, Litva Jonas Jatkauskas (Investície EÚ štrukturálnych fondov na rozvoj ľudských zdrojov: ciele a výsledky); zástupkyňa Generálneho riaditeľstva pre regionálnu politiku (EK) Marielle Riché (Zvýšenie výskumu a inovácií v malých a stredných podnikoch a rozvoj malých a stredných podnikov); zástupca WYG PSDB Sp. z o.o. Poľsko Adam Miller (Posúdenie vplyvu Operačného programu Inovatívne hospodárstvo k zvýšeniu inovácie podnikov) a zástupca Oddelenia pre monitorovanie a vyhodnocovanie: Úrad predsedu vlády Gyula Szőke (Porovnávacie hodnotenie vplyvu návratnej a nenávratnej finančnej pomoci malým a stredným podnikom v Maďarsku). Pre množstvo súbežne prebiehajúcich prezentácií som ako príklad uviedla len niektoré.

Druhý deň (29.09.2015)
Druhý deň konferencie sa prednášky zamerali na oblasti: zlepšenie kvality evaluačných aktivít v Poľsku a vo svete, vizualizáciu dát a ich komunikáciu, a uplatňovanie metód správania na verejnú politiku. Prednášajúci sa svojím obsahom prednášok dotýkali napr. zefektívnenia komunikácie dát prostredníctvom vizualizácie, zefektívnenia  interpretácie hodnotení a ich výsledkov, zefektívnenia komunikačných prostriedkov úradov a inštitúcií voči verejnosti. Ako príklady tém prednášok uvádzam: Ako urobiť Hodnotenie vierohodnejším a efektívnejším? - Arthur Lupia, University of Michigan; Aký vplyv môže mať vizualizácia dát na využívanie výsledkov hodnotenia? - Tarek Azzam, Claremont Graduate University; Ako komunikovať výsledky decision-maker-om efektívne? - Alessandro Colombo, Eupolis Lombardia; Bližší pohľad na biheviorálnu verejnú politiku - Andreas Maaløe Jespersen, Inudgeyou, Dánsko; a Uplatňovanie biheviorálnej verejnej politiky - Kizzy Gandy, Behavioural Insights Team, UK.
Prednáška Arthura Lupia Ako urobiť Hodnotenie vierohodnejším a efektívnejším? upozorňuje na problém neúspechu pri komunikácii ako takej a taktiež pri komunikácii výsledkov hodnotenia. Ako dôvod uvádza lenivosť či apatiu publika, ktoré nevenuje pozornosť komunikovanej/prezentovanej téme. Existujú 2 možnosti komunikovania faktov: 1. Vytvorenie prezentácie/práce, ktorá „teší“ autora a prehlasuje jeho/jej hodnoty a následné „obviňovanie“ publika v prípade, ak práca nie je dostatočne zaujímavá (publikum zlyháva vo venovaní pozornosti); alebo 2. Pokúsiť sa osloviť názorovo a skúsenostne odlišné publikum než samotný autor s využitím stratégií – vedy pozornosti, vedy vierohodnosti  a vedy pamäte. Úlohou autora je teda zlepšiť svoju komunikačnú stratégiu voči publiku a Lupia považuje práve autora ako príčinu daného neúspechu. Autor si podľa Lupiho získa pozornosť publika pojednávaním tém, ktoré sa priamo dotýkajú jeho dôležitých hodnôt, ašpirácíí či strachov. Práca musí podnietiť publikum k mysleniu či činu. Za týchto okolností pomáha autorovi práce/prezentácie i biológia a s ňou procesy v mozgu, kde sa jednotlivé neuróny rozšíria a spoja – vtedy sa učíme a pamätáme si. Ďalšou podmienkou zaujímavej práce či prednášky, ktorá dosiahne želaný efekt uchovania si informácií a prispeje k jej významnosti je práve vierohodnosť autora, ktorá závisí od vnímanej záujmovej proximity autora s publikom a vnímanej relatívnej expertízy autora.   
Kizzy Gandy (Behavioural Insights Team, UK) uviedla v rámci svojej prednášky Uplatňovanie biheviorálnej verejnej politiky pár príkladov úradných listov, ktoré „prinútili“ verejnosť platiť dane načas úpravou jazykových a štylistických prostriedkov a vizuálnou úpravou listu. Úpravy zviditeľnili prioritné informácie, zjednodušili obsah a tak docielili želanú aktivitu. Podobne aj Dánsku sa podarilo znížiť znečistenie verejného priestranstva odpadkami až o 40% uplatnením princípov biheviorálnej verejnej politiky jednoduchým a nenákladným riešením – maľbou stôp topánok na chodník smerujúcich k odpadkovému košu. Prednáška Tareka Azzama (Claremont Graduate University) Vizualizácia dát na využívanie výsledkov hodnotenia obdobne predstavila spôsoby vizualizácie dát, ktoré sledované dáta komunikujú prehľadnejšie s dôrazom na ich individualitu a prioritu. Takto komunikovanými dátami sa zviditeľňujú len tie, ktoré sú v celej spleti dát najdôležitejšie, sledované dáta sa neponímajú len ako štatistické dáta ale ako osobité entity a navyše sú ľahšie memorovateľné.
5.	Odporúčané závery
Využiť nadobudnuté poznatky pri  monitorovaní a vyhodnocovaní stavu realizácie projektov v rámci operačného programu Ľudské zdroje za oblasť vzdelávania. Taktiež poznatky môžu byť využité pri efektívnom riešení rôznych problémov, ktoré sa v danej problematike vyskytujú.

Z:   SŠFEÚ                                                                                           T: priebežne                             
6.	Prehľad prinesenej dokumentácie a miesto jej uloženia
Dokumentácia prinesená zo ZPC je k dispozícii u účastníka ZPC Mgr. Jany Lapínovej. 
7.	Osobitne vyhodnotený očakávaný prínos ZPC
Osobitným prínosom je zdieľanie informácií, poznatkov a skúseností s kolegami z iných členských krajín EÚ a získanie nových vedomostí o efektívnom prístupe k evaluačným aktivitám.
8.	Spôsob zverejnenia výsledkov ZPC, prenos získaných informácií
Výsledky ZPC sú zverejnené na zdieľanom adresári odboru. Taktiež bola správa zo ZPC zaslaná SMSaEZ, ktorá ju zverejní na internetovej stránke MŠVVaŠ SR.
9.	Percentuálny pomer
OPV 50%; OPĽZ 50%

Súhlasím so zverejnením správy na internete.

Dátum: 09.10.2015

Správu vypracovala: Mgr. Jana Lapínová 
                                  
So správou súhlasí: Mgr. Veronika Paľková, R OOPVZ

Správu schválil: Ing. Peter Viglaš, GR SŠFEÚ